یەكشەممە, 17 سبت 2017 – 12:13
ڕۆژنیوز – قەرەچوغ ئەنوەر
چەتەکانی داعش ھێرشێکی خۆکوژییان کردەسەر سەربازگەیەکی هێزەکانی ئەمریکا لەسنووری شارۆچکەی مەخمور، بەڵام ھیچ زیانێکی نەبوو.
بەوتەی سەرچاوەیەکی سەربازیی لە میحوەری مەخمور بۆ ڕۆژنیوز، کاتژمێر چواری بەرەبەیانی ئەمڕۆ چەتەکانی داعش ھێرشیان کردەسەر سەربازگەیەکی ھێزەکانی ئەمریکا لە گوندی پونگینە-ی سەر بە شارۆچکەی مەخمور-ی پارێزگای موسڵ.
وتیشی: ھێرشەکە لەلایەن چوار خۆکوژەوە ئەنجامدراوە و هەر چوار خۆکوژەکە کوژراون، بەڵام هیچ زیانێک بەر سەربازگەکە نەکەوتووە.
ئەو سەرچاوەیە ئەوەشی خستەڕوو، کە ماوەیەکە لەسنووری میحوەری مەخمور ھێزەکانی ئەمریکا زیادیکردووە و چاوەڕێی دەستپێکردنی کۆنترۆڵکردنەوەی شارۆچکەی حەویجەن.
ش.ف